text: Se billeder: Sagde ja til hinanden på spejderlejr
  23 juli 2017 kl. 13.33
  Det regnede med ris, da Simon og Mette Ragn fra Erik Menved Spejderne i Horsens blev viet på Spejdernes Lejr.
  I lejrens kirke sagde de ja til hinanden. Præsten udlevere to knobreb som symbol på, at i et ægteskab skal man binde sig til hinanden.
  Uden for kirken var der spalier – og ris.
  Erik Menved Spejderne vil i løbet af lejren være 84 deltagere. Ingen i truppen vidste noget om, at der skulle være bryllup. De var bare tilsagt til at være ved lejrens kirke - og der stod de to i deres skrud. 
  Simon og Mette har været med i spejdertruppen i mange år. Om det var der, de mødtes, er ikke helt afklaret. 
  Parrets bryllupsgæster har været på Spejdernes Lejr hele dagen. Det har været en festlig dag, fortæller Leon Andersen fra spejdertruppen. 
  Billederne er taget af Thomas Heie Nielsen.
  